CELEX: 31998D0189
Language: hr
Date: 1998-02-23 00:00:00
Title: 98/189/EZ: Odluka Vijeća od 23. veljače 1998. o sklapanju Sporazuma o suradnji između Europske zajednice i Republike Jemena

11/Sv. 49
            
            
               HR
            
            
               Službeni list Europske unije
            
            
               173
            
         31998D0189
   
               L 072/17
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 23. veljače 1998.
   o sklapanju Sporazuma o suradnji između Europske zajednice i Republike Jemena
   (98/189/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 113. i 130.y u vezi s prvom rečenicom članka 228. stavka 2. i prvim podstavkom članka 228. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da, u skladu s člankom 130.u Ugovora, politika Zajednice u području razvojne suradnje treba poticati održivi gospodarski i društveni razvoj zemalja u razvoju, njihovu neometanu i postupnu integraciju u svjetsko gospodarstvo i borbu protiv siromaštva u tim zemljama;
   budući da bi, radi ostvarenja svojih ciljeva u području vanjskih odnosa, Zajednica trebala odobriti Sporazum o suradnji između Europske zajednice i Republike Jemena,
   ODLUČILO JE:
   Članak 1.
   Ovim se u ime Zajednice odobrava Sporazum o suradnji između Europske zajednice i Republike Jemena.
   Tekst Sporazuma priložen je ovoj Odluci.
   Članak 2.
   Predsjednik Vijeća izdaje obavijest iz članka 21. ovog Sporazuma u ime Zajednice.
   Članak 3.
   U Zajedničkom odboru za suradnju predviđenom člankom 15. Sporazuma Zajednicu predstavlja Komisija kojoj pomažu predstavnici država članica.
   Članak 4.
   Ova se Odluka objavljuje u Službenom listu Europskih zajednica
       (2).
   
      Sastavljeno u Bruxellesu 23. veljače 1998.
      
         
            Za Vijeće
         
         
            Predsjednik
         
         R. COOK
      
   
   
      (1)  SL C 56, 23.2.1998.
   
      (2)  Datum stupanja na snagu Sporazuma o suradnji objavit će Glavno tajništvo Vijeća u Službenom listu Europskih zajednica.